El Decret 54/2005, de 5 d'abril, pel qual s'aproven mesures complementàries a les previstes pel Decret 16/2005, de 8 de febrer, sobre adopció de mesures per pal·liar els danys ocasionats amb motiu dels despreniments esdevinguts en les obres d'ampliació de la línia 5 del metro de Barcelona, i el Decret 90/2005, de 17 de maig, pel qual es determina el règim de pagament de les indemnitzacions a percebre pels afectats amb motiu dels despreniments esdevinguts en les obres d'ampliació de la línia 5 del metro de Barcelona, van establir el règim jurídic d'aquestes indemnitzacions.
En concret, el Decret 54/2005 preveia determinats pagaments d'un sol cop i en forma d'avançaments a compte de futures indemnitzacions a les persones jurídiques o als titulars individuals d'explotacions econòmiques la realització de les quals es portava a terme als immobles a què es referia l'annex del Decret esmentat.
És pertinent, en el moment actual i en relació amb determinats tipus d'indemnitzacions, fixar de manera definitiva les quantitats que s'han d'abonar als afectats, així com el seu mecanisme de pagament, i preveure les autoritzacions corresponents per la signatura de convenis amb aquests objectius.
Atès el que s'ha exposat, a proposta dels consellers de Política Territorial i Obres Públiques; d'Economia i Finances; de Comerç, Turisme i Consum; de Benestar i Família, i de Medi Ambient i Habitatge, i d'acord amb el Govern,
Les persones jurídiques o els titulars individuals d'explotacions econòmiques a què es refereix l'annex del Decret 54/2005, de 5 d'abril, pel qual s'aproven mesures complementàries a les previstes pel Decret 16/2005, de 8 de febrer, sobre adopció de mesures per pal·liar els danys ocasionats amb motiu dels despreniments esdevinguts en les obres d'ampliació de la línia 5 del metro de Barcelona i que en data 10 de novembre de 2005 estiguin incloses en el cens d'afectats i hagin efectuat la sol·licitud d'indemnització corresponent, tindran dret a percebre amb caràcter definitiu i en concepte d'indemnització les quantitats següents:
El nombre de treballadors i m2 seran els mateixos que es van considerar per al càlcul de l'avançament que fixava el Decret 54/2005 per a cadascuna de les explotacions econòmiques.
S'autoritza la signatura dels convenis en els quals es concreti per a cada cas la quantia de les indemnitzacions, la forma de pagament i la comprovació dels justificants.
Així mateix, i de manera excepcional i singular, s'autoritza la signatura de convenis respecte de situacions no compreses a l'article 1, sempre que es refereixin a la indemnització de danys relacionats amb els esdeveniments objecte d'aquest Decret i en la mesura que el seu import s'acrediti.
El lliurament de les indemnitzacions a què fan referència els articles anteriors es farà efectiu en els termes previstos en el conveni respectiu, amb la compensació prèvia de les quantitats que, en concepte d'avançament i a compte s'hagin percebut.
El pagament de les quantitats que derivin d'aquest Decret es farà efectiu per part de l'Administració de la Generalitat de Catalunya per mitjà d'un dels seus òrgans.
S'autoritza el Departament d'Economia i Finances per portar a terme totes les actuacions que siguin necessàries per executar aquest Decret.
Aquest Decret entrarà en vigor el mateix dia de la seva publicació al Diari Oficial de la Generalitat de Catalunya.
Barcelona, 25 d'octubre de 2005
Conseller de Comerç, Turisme i Consum